Lindarbær

Lindarbær er hús í miðborg Reykjavíkur og stendur við horn Lindargötu og Skuggasunds. Áður var húsið skráð sem Lindargata 9 en telst nú vera Skuggasund 1. Húsið var byggt árið 1943 fyrir starfsemi gosdrykkjaframleiðandans Sanitas en árið 1964 keyptu Verkamannafélagið Dagsbrún og Sjómannafélag Reykjavíkur húsið.„Lindarbær tekinn til starfa“, Alþýðublaðið, 4. nóvember 1964 (skoðað 3. júlí 2019) Félögin nýttu húsnæðið undir skrifstofu- og félagsaðstöðu auk þess sem hluti hússins var leigður út. Meðal leigjanda má nefna Þjóðleikhúsið sem útbjó lítið leiksvið í Lindarbæ og var með sýningar þar frá 1964-1973.Leikminjasafn.is, „Þjóðleikhúsið“  (skoðað 3. júlí 2019) Húsið var einnig vinsælt til ýmis konar viðburða og algengt var að félagasamtök leigðu aðstöðu í húsinu til fundahalda. 

Dagsbrún og Sjómannafélagið seldu ríkinu húsnæðið árið 1996 og síðan þá hefur ýmis starfsemi á vegum hins opinbera verið til húsa í Lindarbæ, t.d. Leiklistarskóli Íslands, Nemendaleikhúsið, Fyrirtækjaskrá, Einkaleyfastofa, Efnahagsskrifstofa fjármálaráðuneytisins og síðast var Umhverfis- og auðlindaráðuneytið staðsett í húsnæðinu.Alþingi, „Húsnæðismál Leiklistarskóla Íslands“ (skoðað 3. júlí 2019)

 Tilvísanir 
Flokkur:Byggingar í Reykjavík
Flokkur:Miðborg Reykjavíkur